In nomine omnipotentis Dei, Bernoldus Dei munere sancte Dei ecclesie Matiscensis humilis antistes, notum sit omnibus filiis ecclesie nostre quia frater et compresbiter noster, nomine Grunrinus, petiit paternitatem nostram ut concederemus ei basilicam edificandam in villa Soloniaco. Cujus precibus annuentes concessimus id exequi quod divino instinctu in eum prospeximus operare. Hanc igitur edificatam vocavit nos ad dedicationem et consecrationem ejus. In die vero dedicationis illius in honore Sancti Vincentii, more duntaxat canonum, concessimus sicut in precariam proposuimus concedere ei has villas ad ipsam ecclesiam Sancti Vincentii que constructa est in villa cujus vocabulum est Suliniaco: inprimis ipsam villam in qua condita est, aliam villam sitam, tertiam Virianni et fine Curiacense sub integrum, quartam (nomine) Moenciarcicum, quintam Belplanum, sextam Lurniacum et Curciacum et Blandanum; istas villas ad ipsam ecclesiam concedimus tam temporibus nostris quam successoribus. Et donamus ibi privilegia et dummodo Grunrinus vixerit, usum et fructum habeat cum ipso censu sicut in ipsa sua precaria loquitur, et post suum decessum ad parentes suos de ipso ordine clericatus sui revertatur. Quamobrem ipse Grunrinus pertiniteis frui mereatur suis temporibus decimis et notis que a Dei fidelibus inibi collata fuerint earumdem villarum tam ipse quam successores illius. Ego Bernoldus episcopus firmavi et firmare his precepi. S. Folquadi. S. Ansericus. S. Ardradus. S. Hildradus. S. Adalboldus. Hactum est hoc regnante Karolo rege.